Document ID: /roh_data/filtered/Billingualer_Corpus_interleaved-de-rm.jsonl.gz/1825

This is a text translated from German to Rumantsch Grischun.
Qualitätsoffensive Graubünden – Regionale Workshops

Im Rahmen der Bündner Tourismusreform hat das Amt für Wirtschaft und Tourismus (AWT) anfangs Juni mit der "Qualitätsoffensive Graubünden" eine weitere flankierende Massnahme in Angriff genommen. Die Auftragnehmer dieses Teilprojektes haben zusammen mit einer Begleitgruppe mögliche Themen im Bereich der Qualitätsförderung erarbeitet. Mit drei regionalen Workshops im September soll nun interessierten Kreisen die Gelegenheit gegeben werden, diese Inhalte zu erörtern und zu bewerten.

Qualitativ hochwertige Angebote, Produkte und Dienstleistungen sind insbesondere in einem Hochpreisland wie der Schweiz von grosser Bedeutung. Eine betriebsübergreifende Qualitätsstrategie soll bestmöglichste Voraussetzungen dazu schaffen. Im Rahmen der Bündner Tourismusreform hat das AWT anfangs Juni einer Arbeitsgemeinschaft den Auftrag zur Erarbeitung eines Konzeptes zur Qualitätsoffensive im Bündner Tourismus erteilt. Unter der Führung des Instituts für Tourismus- und Freizeitforschung der HTW Chur soll das Konzept bis Ende Jahr vorliegen, so dass die Umsetzung 2011 an die Hand genommen werden kann.

Regionale Workshops

Nachdem sich das Institut für Tourismus- und Freizeitforschung einen Überblick zur Qualitätsfrage im Bündner Tourismus verschafft hat, haben die weiteren Projektpartner und eine Begleitgruppe mögliche Stossrichtungen und zu fördernde Themen im Bereich der "Qualitätsoffensive Graubünden" erarbeitet. In drei regionalen Workshops Mitte September möchte das AWT interessierten Kreisen die Gelegenheit geben, diese Stossrichtungen weiter zu erörtern und aus Sicht der Destinationen beziehungsweise der einzelnen Tourismusinteressenten zu bewerten. Für das AWT ist es sehr wichtig, dass sich die interessierten Akteure aus dem Bündner Tourismus aktiv in den Prozess einbringen können. Da Qualität eng mit der Standortentwicklung in den Gemeinden zusammenhängt, sind auch Gemeindevertreter zur Teilnahme eingeladen. Die Workshops finden am 13. September 2010 in Chur (ibw Höhere Fachschule Südostschweiz), am 15. September 2010 in Tiefencastel (Hotel Albula & Julier) und am 16. September 2010 in Samedan (Academia Engiadina) statt.

Anmeldung

Die regionalen Workshops sind öffentlich. Aus organisatorischen Gründen ist eine Anmeldung bis Ende August erwünscht. Anmeldungen werden vom Amt für Wirtschaft und Tourismus Graubünden unter Telefon 081 257 23 42 entgegen genommen.

Auskunftspersonen:

- Eugen Arpagaus, Amtsleiter, Amt für Wirtschaft und Tourismus Graubünden, Tel. 081 257 23 77, 079 256 93 94

- Michael Caflisch, Leiter Tourismusentwicklung, Amt für Wirtschaft und Tourismus, Tel. 081 257 23 73

Gremium: Amt für Wirtschaft und Tourismus

Quelle: dt Amt für Wirtschaft und Tourismus

23.08.2010
Offensiva da qualitad dal Grischun – lavuratoris regiunals

En il rom da la refurma dal turissem grischun ha l'uffizi per economia e turissem (UET) prendì per mauns il cumenzament da zercladur in'ulteriura mesira accumpagnanta, la "offensiva da qualitad dal Grischun". Ensemen cun ina gruppa accumpagnanta han las persunas ch'èn incumbensadas cun quest project parzial elavurà temas pussaivels en il sectur da la promoziun da la qualitad. A chaschun da trais lavuratoris regiunals, che han lieu il settember, duain ussa ils circuls interessads survegnir la pussaivladad da discussiunar e da valitar quests cuntegns.

Purschidas, products e servetschs d'auta qualitad èn da gronda impurtanza en spezial en in pajais cun pretschs auts sco la Svizra. Ina strategia da qualitad intermanaschiala duai stgaffir las meglras premissas pussaivlas en quest reguard. En il rom da la refurma dal turissem grischun ha il UET incumbensà il cumenzament da zercladur ina cuminanza da lavur d'elavurar in concept davart l'offensiva da qualitad en il turissem grischun. Sut la direcziun da l'institut per turissem e temp liber da la scola auta da tecnica ed economia (SATE) a Cuira duai il concept esser avant maun fin la fin da l'onn, uschia che sia realisaziun po vegnir prendida per mauns l'onn 2011.

Lavuratoris regiunals

Suenter che l'institut per turissem e temp liber ha dà ina survista da la dumonda da qualitad en il turissem grischun, han ils ulteriurs partenaris dal project ed ina gruppa accumpagnanta elavurà finamiras pussaivlas e temas che duain vegnir promovids en il sectur da la "offensiva da qualitad dal Grischun". A chaschun da trais lavuratoris regiunals, che han lieu mez settember, vuless il UET dar la chaschun als circuls interessads da discussiunar questas finamiras e da valitar quellas ord vista da las destinaziuns respectivamain ord vista da las parts turisticas interessadas. Per il UET èsi fitg impurtant ch'ils acturs interessads dal turissem grischun possian sa participar activamain a quest process. Cunquai che la qualitad stat en in stretg connex cun il svilup regiunal en las vischnancas, èn er las represchentantas ed ils represchentants da las vischnancas envidads da sa participar als lavuratoris. Quels han lieu ils 13 da settember 2010 a Cuira (scola professiunala superiura IFSP da la Svizra sidorientala), ils 15 da settember 2010 a Casti (hotel Albula & Julier) ed ils 16 da settember 2010 a Samedan (Academia Engiadina).

Annunzia

Ils lavuratoris regiunals èn publics. Per motivs organisatorics vegn giavischada in'annunzia fin la fin d'avust tar l'uffizi per economia e turissem dal Grischun, telefon 081 257 23 42.

Infurmaziuns:

- Eugen Arpagaus, manader da l'uffizi per economia e turissem dal Grischun, tel. 081 257 23 77, 079 256 93 94

- Michael Caflisch, manader dal svilup turistic, uffizi per economia e turissem, tel. 081 257 23 73

Gremi: uffizi per economia e turissem

Funtauna: rg uffizi per economia e turissem

23.08.2010